# name
Soc docent, com puc dissenyar una investigació científica a la meva escola?

# metadata.dc.description.abstract[].value
Soc docent, com puc dissenyar una investigació científica a la meva escola?, és una guia pràctica adreçada al professorat que vol incorporar la investigació científica a l’aula des d’un enfocament competencial i contextualitzat, alineat amb el currículum LOMLOE. El document parteix de la idea que el coneixement científic pren sentit quan sorgeix de fenòmens rellevants i significatius per a l’alumnat, connectats amb la seva vida quotidiana i amb reptes socialment rellevants.
La proposta s’estructura en tres fases (inicial, intermèdia i final) que orienten el disseny d’una investigació escolar: des de la selecció d’un fenomen didàctic, la formulació d’una situació d’aprenentatge i la identificació d’una idea clau científica, fins a la concreció d’una pregunta investigable, la formulació d’hipòtesis, el disseny experimental, la identificació de variables, la recollida i anàlisi de dades i l’elaboració de conclusions.
La guia posa èmfasi en el valor de la indagació, la participació activa de l’alumnat i la construcció compartida del coneixement, promovent una pràctica científica escolar que no es limita a reproduir continguts, sinó que fomenta el pensament crític, la presa de decisions informada i el desenvolupament de la competència científica.

# metadata.dc.title[].value
Soc docent, com puc dissenyar una investigació científica a la meva escola?